Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 167

b) Az adatok értelmezése 2 óra Becslés, mérés, számolás és következtetések levonása. Új modellen hasonló feladatok vagy az előző folytatása magasabb szinten. Milyen a térfogat-felszín arány? Milyen alakú dobozt használjunk, ha takarékoskodni akarunk a csomagolóanyaggal? Milyen más szempontok – pl. reklámcélból a feltűnés keresése – határozhatják meg a dobozok alakját? Kiemelt kompetenciák A matematika és a valódi világ problémái közötti kapcsolatok látása. A munkával kapcsolatos számítások ismerete, az iskolában megszerzett tudás alkalmazása a gyakorlatban is. Az önellenőrzés képessége, felelősségvállalás számítási munkáikért. (Hogyha nem is képesek maguk elvégezni a könyvelési feladatokat, pénzügyi számításokat, arra szükségük van, hogy világos képet kapjanak ezekről a műveletekről is.) Kulcskompetenciák Anyanyelvi kommunikáció: kritikus és építő jellegű párbeszédre törekvés. Kezdeményezőképesség és vállalkozói kompetencia: az egyén személyes, szakmai és/vagy üzleti tevékenységeihez illeszthető lehetőségek, kihívások felismerése, értelmezése, a pénz világában való tájékozódás képessége. Kiemelt fejlesztési feladatok Aktív állampolgárságra, demokráciára nevelés Gazdasági nevelés Felkészülés a felnőttlét szerepeire (pályaorientáció) Műveltségi területek Ember és társadalom Földünk - környezetünk Informatika Életvitel és gyakorlati ismeretek

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes